Vittorio Amedeo II
Vittorio Amedeo II (en italianeg Vittorio Amedeo II Francesco di Savoia), ganet e Torino e 1666 ha marvet e Moncalieri e 1732, a oa dug Savoia, markiz Saluzzo ha markiz ar Monferrato, priñs Piemonte ha kont Aosta, Moriana ha Nizza, adal 1675 betek 1720. Ouzhpenn-se e voe roue Sikilia adal 1713 betek 1720, pa deuas da vout roue Sardigna. Lesanvet e oa la Volpe Savoiarda (al louarn savoiat). Eñ eo kentañ roue tiegezh Savoia. A-raozañ e oa sujet politikerezh Piemonte da rouantelezhioù Gall pe Spagn, gantañ e voe savet banniel an dizalc'hted, evel da goulz seziz Torino e 1706.

E vuhez
Mab e oa d'an dug Carlo Emanuele II ha da Maria Giovanna Battista Savoia-Nemours.

Dimeziñ ha bugale

Dimeziñ a reas e 1684 da Anne Marie d'Orléans (1668 -1728). Bugale o doe.
 Maria Adelaide (1685 – 1712), a zimezas da Loeiz, dug Bourgogn, mab da Loeiz Bro-C'hall (1661-1711), an Daofin Meur. Mamm e voe da Loeiz XV, roue Bro-C'hall ;
 Maria Luisa Gabriella (1688 – 1713), a zimezas da Felipe V, roue Spagn;
 Vittorio Amedeo (1699 - 1715), Priñs Piemonte; re yaouank e varvas evit gallout ren; 
 Carlo Emanuele, (1701 – 1773), a voe Dug Savoia ha Roue Sardigna evel Carlo Emanuele III.

Goude marv Anne-Marie d'Orléans e 1728, ec'h addimezas e miz Eost 1730, en un eured vorganatek, da Anna Canalis di Cumiana, kontez Cumiana, hag anvet da Markizez Spigno. Embannet e voe an eured d'an 3 a viz Gwengolo 1730. N'o doe bugel ebet.

Daou vastard en doe ivez gant Jeanne Baptiste d'Albert de Luynes, anavezet ivez evel Kontez Verrua:
 Maria Vittoria Francesca (1690 - Pariz, 1766), a zimezas da Vittorio Amedeo, trede priñs Carignano;
 Vittorio Francesco Filippo (1694 - 1762), dimezet e 1760 da Maria Lucrezia Franchi di Ponte Chianale, bugel ebet n'o doe.

Duged Savoia
Rouaned Sikilia
Rouaned Sardigna
Tiegezh Savoia
Ganedigezhioù 166
Marvioù 1732